******

**Későmodernség a szépirodalomban**

„A harcot, amelyet őseink vivtak,  
békévé oldja az emlékezés  
s rendezni végre közös dolgainkat,  
ez a mi munkánk; és nem is kevés.”

/*József Attila: A Dunánál*/

A kvíz beküldési határideje **2020.09.30.**

A helyes megfejtők között minden hónap végén könyvjutalmat sorsolunk ki.

1. Kinek a nevéhez köthető április 11., a magyar költészet napjának dátuma?
   1. József Attila
   2. Ady Endre
   3. Babits Mihály
2. Radnóti Miklós 1926-ban, tizenhét évesen, Hilbert Károly házitanítónál ismerte meg élete nagy szerelmét, későbbi feleségét, Gyarmati Fannit. Mi volt a beceneve Fanninak?
   1. Titi
   2. Fifi
   3. Mimi
3. Ki az az író, aki megírta *Iskola a határon* című regényét, majd a megjelentetés előtt visszaveszi a kiadótól, és még 10 évig tökéletesíti? A regény címe témamegjelölő és jelképes is, sőt igazából regény a regényben.
   1. Berzsenyi Dániel
   2. Kertész Imre
   3. Ottlik Géza
4. Ki jellemezte naplójában Weöres Sándort a következőképpen: „furcsa kis figura ő, félig ember, félig manó”?
   1. Gyarmati Fanni
   2. Károlyi Amy
   3. Polcz Alaine
5. Ki írta az *Egyenes labirintus* című verset? (A cím jelentése paradoxon.)
   1. Ady Endre
   2. Szabó T. Anna
   3. Pilinszky János
6. A groteszkről tudjuk, hogy összetett esztétikai minőség, a komikum egyik fajtája. Szélsőségesen össze nem illő elemeket társít: bájost az alantassal, fenségest a komikussal, torzat a tragikussal. Ezzel borzongató, ugyanakkor nevetséges hatást kelt. Kinek a neve forrt egybe a groteszkkel a magyar irodalomban?
   1. Kosztolányi Dezső
   2. Örkény István
   3. Péntek Imre
7. Melyik Márai Sándor 1939-ben írt kitűnő regénye egy beteljesületlen szerelem története?
   1. Eszter hagyatéka
   2. A gyertyák csonkig égnek
   3. Mágia
8. Franz Kafka művei minden világok irracionalitásáról szólnak. Mi annak a művének a címe, melyben Josef K.-t ártatlanul letartóztatják, és rejtelmes per folyik ellene?
   1. Átváltozás
   2. A kastély
   3. A per
9. Melyik az az orosz mű, mely  három szinten játszódik: a betétregény, a moszkvai valóság és a fekete-mágia időn és halálon túli valóságában, s szereplői többek között Pilátus és Jézus is?
   1. Mester és Margarita
   2. Eszter hagyatéka
   3. Zsivago doktor
10. Radnóti Miklós hányadik eclogájából idéztünk?

„Születtem. Tiltakoztam. S mégis itt vagyok.

Felnőttem. S kérdezed: miért? hát nem tudom.

Szabad szerettem volna lenni mindig

s őrök kisértek végig az uton.”

* 1. Negyedik
  2. Ötödik
  3. Hatodik

1. Honnan való az idézet?

„El kell viselnünk, hogy vágyainknak nincs teljes visszhangja a világban.

El kell viselni, hogy akiket szeretünk, nem szeretnek bennünket, vagy nem úgy szeretnek, ahogy mi reméljük.”

1. A gyertyák csonkig égnek
2. Az őz
3. Kakukfüvek
4. Melyik József Attila versből idézünk?

„A semmi ágán ül szivem,

kis teste hangtalan vacog,

köréje gyűlnek szeliden

s nézik, nézik a csillagok.”

1. Amit szívedbe rejtesz
2. Reménytelenül
3. Óda
4. Melyik mű első mondata a következő?

„Ha egy kígyó (ami ritkaság) fölfalja önmagát, marad-e utána egy kígyónyi űr?”

* 1. Iskola a határon
  2. Tóték
  3. Sorstalanság

**13+1.** Ki volt az a drámaíró, költő, rendező, a 20. századi színház egyik megújítója, akinek a világhírnevet az 1928-ban bemutatott *Koldusopera* című zenés dráma hozta meg?

* + 1. Gabriel Garcia Marquez
    2. Bertolt Brecht
    3. Arthur Miller

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*).